**Մարզպետի տեղակալ Լևոն Սարգսյանի ելույթը ,,Դպրոցական սնունդ,, Ազգային ծրագրի քննարկման ժամանակ 01.03.2017թ.**

Մարտի 1-ին Տավուշի մարզպետարանում տեղի ունեցավ հանդիպում, որտեղ քննարկման էին դրված Տավուշի մարզում դպրոցական սննդի Ազգային ծրագրի իրականացման հետ կապված հարցերը: Քննարկմանը մասնակցում էին Տավուշի մարզպետարանի, ՀՀ կրթության և գիտության նախարարության, մարզում աշխատող կազմակերպությունների, մասնավորապես ՄԱԿ-ի Համաշխարհային պարենի ծրագրի, ՄԱԿ-ի Զարգացման ծրագրի, ՌԴ սննդի ճյուղային ինստիտուտի, Հայ օգնության ֆոնդի, <<Հայաստանի մանուկներ>> և <<Փարոս>> հիմնադրամների ներկայացուցիչները, դպրոցների տնօրեններ, անհատ ձեռներեցներ: **Հանդիպմանը ողջույնի խոսք ասաց Տավուշի մարզպետի տեղակալ Լևոն Սարգսյանը՝ մաղթելով արդյունավետ աշխատանքային օր: Նշեց, որ դպրոցական սննդի այս ծրագրի ներդրմամբ մի քանի խնդիր է լուծվում:Նախ՝ սոցիալական, թեթևանում է նաև ծնողի հոգսը, աշխատատեղեր են ստեղծվում հատկապես կանանց համար, ներդրում է կատարվում տնտեսության մեջ, քանի որ ապրանքների իրացման խնդիր է լուծվում՝ պահպանելով գնման բոլոր ընթացակարգերը: Մարզպետի տեղակալը շնորհակալություն հայտնեց բոլոր գործընկերներին համատեղ ջանքերի համար և հույս հայտնեց, որ ծրագրի իրականացման արդյունքում ստացված ցուցանիշները կլինեն օրինակելի, քանի որ արդեն տեսանելի են կատարված աշխատանքները:**